'n Negentienjarige vrou het Sondag glo 'n sjebeen in die Spitzkoppe-area naby Usakos saam met vriende besoek.
Die seun het volgens die polisie 'n gewelddadige geskiedenis en is glo 'n lid van die bekende Boko Haram-bende.
Die seun het die man toe na ­bewering aangeval en 'n ander sekuriteitswag het twee waarskuwingskote afgevuur.
Dit het die seun glo nog aggressiewer gemaak en hy het die sekuriteitswag toe glo met 'n mes bestorm.
'n Polisie-inspekteur (55) van die eenheid vir Baie Belangrike Persone is Saterdag in hegtenis geneem nadat hy glo 'n voetganger doodgery het. Volgens die polisie se misdaadverslag het die polisie-inspekteur nie 'n rybewys nie. Die voorval het omstreeks 01:00 op die hoofpad tussen Omuthiya en Ondangwa plaasgevind.
Sondag omstreeks 01:37 het 'n voertuig met ses Angolese studente teen 'n straatlig gebots nadat die bestuurder beheer oor die voertuig verloor het.
Die ongeluk het in Windhoek op die hoek van Onafhanklikheidsrylaan en Lutherstraat plaasgevind. Een van die passasiers wat agter gesit het, het op die toneel gesterf en is nog nie ­geïdentifiseer nie.
Mnr. Moses Johannes (58) is in die intermediêre hospitaal op Oshakati oorlede nadat hy glo beheer oor sy voertuig verloor het en dit verskeie kere gerol het.